**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

**ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ**

**Улица: Богољуба Урошевића - Црног број 44.**

**Место: Обреновац**

**Број: 105-E.03.01-38561/19-2019**

**Датум: 26.03.2019.**

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број 2808/2018 (3000/1720/2018), за набавку Хемијско чишћење намотаја статора генератора ЦУПРОПЛЕX методом на блоку А5, ТЕНТ А на захтев заинтересованог лица, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊА**

**У ВЕЗИ СА ПРИПРЕМАЊЕМ ПОНУДЕ**

**Бр. 5**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:** У конкурсној документацији (Модел Уговора, члан 6, Гарантни рок и остали део КД) сте дефинисали следеће:

“Пружалац улуга гарантује трајност и квалитет извршених услуга за период од 12 месеци од дана извршења”.

Молимо Вас за следећу реченицу:

“Уговорне стране су сагласне да гарантни период ни под којим околностима не може бити дужи од 12 месеци од дана почетка гарантног периода, односно све обавезе према овом уговору престају након 12 месеци од дана извршења”

**ОДГОВОР 1:** Наручилац ће извршити измену Конкурсне документације.

**ПИТАЊЕ 2:** У конкурсној документацији (Техничка спецификација, ставка 2.1.) сте дефинисали следеће:

„Обавезе Наручиоца

* Материјал за чишћење Cuproplex offline методом:
* комплексон
* пероксид
* натријум сулфат
* јонска маса.”

Да ли под тиме подразумевате следеће, односно да ли Наручилац у могућности да обезбеди:

**•** 40 kg of Disodium salt of EDTA, di-hydrate, (CAS 6381-92-6)

• 3 liters H2O2 (Hydrogen peroxide), 30% (or 30-35%), pure grade (CAS 7722-84-1)

• 500 liters of fresh gel type mixed bed resin (procurement and disposal; IRN150 or

equivalent).

• 200 g Na2SO4 anhydrous, (Sodium Sulfate), analytical grade (CAS 7757-82-66)

• Certified KCl conductivity standard (100-200 µS/cm, ± 3 %)

• 2 Heavy Duty HDPE Tank with Cover, 120 L, Cole Parmer # 06317-70

• 2 (one) Carboy bottle PP 20 liters, Cole Parmer # 06063 -22

Питање смо поставили из разлога могућих проблема око дозвола за увоз хемијских материја у земљу из иностранства.

**ОДГОВОР 2:** Према нашем претходном искуству током чишћења расхладног система статора генератора траженом методом потрошено је:

* 13 kg.kompleksona
* 1,5 lit.peroksida
* 100 gr.Na-sulfata
* 3x zamenjena jonska masa vode statora (150) lit.

**ПИТАЊЕ 3:** С обзиром на Додатне информације или појашњења у вези са припремањем понуде бр. 4 од датума 15.03.2019. (одговори 3., 4. и 5.), а узевши у обзир расподелу компанијских референци за предметну услугу на велики број правних лица у структури мултинационалне компаније која су ту предметну услугу извела, а која се налазе широм света те самим тим постоји проблем у прикупљању формалних докумената, да ли је могуће укинути услов за Пословни капацитет, односно захтев за референтним набавкама?

**ОДГОВОР 3:** Наручилац ће извршити измену Конкурсне документације.

**ПИТАЊЕ 4:** Како би смо били у могућности да Вам доставимо нашу најбољу комерцијалну понуду према предметној јавној набавци, а која у првом реду изискује захтевну документацију формалног типа, молимо Вас за продужење рока за достављање понуде.

**ОДГОВОР 4:** Усваја се сугестија. Наручилац ће објавити обавештење о продужењу рока за подношење понуда.

*У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.*

*Комисија ће продужити рок за подношење понуда, о истом ће објавити обавештење о продужењу рока за подношење понуда на Порталу јавних набавки и интернет страници Наручиоца.*

**Комисија за Јавну набавку**